भोपाल। मप्र की जनसंख्या ब्राजील के बराबर हो गई है। बीते 10 सालों में प्रदेश की जनसंख्या में लगातार इजाफा हुआ। अब यह आंकड़ा 7 करोड़ 26 लाख हो गया है। वर्ष 2001 से अब तक प्रदेश में 1 करोड़ 13 लोग बढ़े हैं। जनगणना निदेशालय ने सोमवार को जनसंख्या के अंतिम आंकड़े सार्वजनिक किए।
शहरी जनसंख्या में तेजी से बढ़ोत्तरी इंदौर में हुई है। जनसंख्या के अंतिम आंकड़े जारी करते हुए जनगणना निदेशालय के डायरेक्टर सचिन सिन्हा ने कहा, इंदौर में 12.1 प्रतिशत वृद्धि के साथ जनसंख्या २,४२७,७०९ करोड़ हो गई है। भोपाल में 9.6 प्रतिशत के हिसाब से जनसंख्या 1,917051 करोड़ पहुंच गई है। जबलपुर में 7.2 फीसदी आबादी बढ़ी है। रीवा जिले में ग्रामीण आबादी 1.97 फीसदी पहुंच गई है, जो प्रदेश में बढ़ी ग्रामीण आबादी का 3.7 प्रतिशत है।
ग्वालियर की कुल जनसंख्या 2,032 करोड़ के पार दर्ज है। वहीं शहरी आबादी 1,273,792 करोड़ हो गई है। श्री सिन्हा ने बताया, एक मार्च 2011 को देश की जनसंख्या 1210.6 करोड़ थी। इसी दिन मध्यप्रदेश में 72.6 मिलियन आबादी दर्ज की गई। मप्र की जनसंख्या विश्व के 16 देशों को छोड़ दे तो अन्य देशों के आसपास है या उनसे ज्यादा है। उन्होंने कहा, ऐसा पहली बार हो रहा है जब जनगणना आंकड़े मात्र 2 साल के अंतराल में जारी किए गए।
ऐसा इलेक्ट्रॉनिक माध्यमों के बढऩे से भी हुआ। पहली बार 1872 में भारत की जनगणना शुरू हुई थी। स्वतंत्रता के बाद 7वीं बार जनगणना पूरी कर आंकड़े जारी किए गए हैं।
hin_Deva hin_Deva hin_Deva hin_Deva